CELEX: 62007TN0038
Language: sk
Date: 2007-02-16 00:00:00
Title: Vec T-38/07: Žaloba podaná 16. februára 2007 – Shell Petroleum a iní/Komisia

14.4.2007   
            
            
               SK
            
            
               Úradný vestník Európskej únie
            
            
               C 82/45
            
         Žaloba podaná 16. februára 2007 – Shell Petroleum a iní/Komisia
   (Vec T-38/07)
   (2007/C 82/96)
   Jazyk konania: angličtina
   Účastníci konania
   
      Žalobcovia: Shell Petroleum NV (Haag, Holandsko), Shell Nederland BV (Haag, Holandsko) a Shell Nederland Chemie BV (Rotterdam, Holandsko) (v zastúpení: T. Snoep a J. Brockhoff, advokáti)
   
      Žalovaná: Komisia Európskych spoločenstiev
   Návrhy žalobcov
   SPNV navrhuje, aby Súd prvého stupňa:
   
               —
            
            
               zrušil rozhodnutie v celom rozsahu, a to v rozsahu, v akom sa vzťahuje na SPNV,
            
         
               —
            
            
               subsidiárne:
               
                           —
                        
                        
                           zrušil článok 2 písm. d) rozhodnutia alebo
                        
                     
                           —
                        
                        
                           v prípade potreby znížil uloženú pokutu a
                        
                     
         
               —
            
            
               zaviazal Komisiu na náhradu trov konania.
            
         SNBV navrhuje, aby Súd prvého stupňa:
   
               —
            
            
               zrušil rozhodnutie v celom rozsahu, a to v rozsahu, v akom sa vzťahuje na SNBV,
            
         
               —
            
            
               subsidiárne,
               
                           —
                        
                        
                           zrušil článok 2 písm. d) rozhodnutia alebo
                        
                     
                           —
                        
                        
                           v prípade potreby znížil uloženú pokutu a
                        
                     
         
               —
            
            
               zaviazal Komisiu na náhradu trov konania.
            
         SNC navrhuje, aby Súd prvého stupňa:
   
               —
            
            
               zrušil rozhodnutie článok 2 písm. d) rozhodnutia alebo, v prípade potreby, znížil uloženú pokutu a
            
         
               —
            
            
               zaviazal Komisiu na náhradu trov konania.
            
         Žalobné dôvody a hlavné tvrdenia
   Žalobcovia sa domáhajú zrušenia rozhodnutia Komisie K(2006) 5700, konečné znenie, z 29. novembra 2006 vo veci COMP/F/38.638 – Butadiénový kaučuk a butadiénstyrenový kaučuk vyrábaný polymerizáciou do emulzie, v ktorom Komisia uviedla, že žalobcovia spolu s inými podnikmi porušili článok 81 ES a článok 53 Dohody o Európskom hospodárskom priestore tým, že sa dohodli na cieľových cenách pre výrobky, dohodou o nezasahovaní si rozdelili zákazníkov a vymieňali si obchodné informácie týkajúce sa cien, hospodárskych subjektov a zákazníkov.
   Na podporu svojej žaloby žalobcovia uvádzajú, že Komisia porušila článok 81 ES a články 7 a 23 ods. 2 a 3 nariadenia Rady č. 1/2003 (1) tým, že
   
               a)
            
            
               porušenie pripísala aj Shell Petroleum NV a Shell Nederland BV, aj keď vedela, že na porušovaní sa priamo zúčastnil iba Chemie BV;
            
         
               b)
            
            
               zvýšila základnú čiastku pokuty, ktorá má byť žalobcom uložená, o 50 %, a to vzhľadom na opakované porušenie zásad proporcionality a právnej istoty;
            
         
               c)
            
            
               uplatnila násobok na odstrašovanie v rozpore so zásadami rovnosti zaobchádzania a proporcionality a
            
         
               d)
            
            
               stanovila základnú čiastku pokuty, ktorá má byť žalobcom uložená, spôsobom, ktorý je v rozpore s Usmerneniami k metóde stanovovania pokút (2) a so zásadami proporcionality a rovnosti zaobchádzania.
            
         Žalobcovia sa subsidiárne odvolávajú na porušenie povinnosti odôvodnenia v zmysle článku 253 ES.
   
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 2003, s. 1; Mim. vyd. 08/002, s. 205).
   
      (2)  Oznámenie Komisie zo 14. januára 1999 s názvom: Usmernenia k metóde stanovovania pokút uložených podľa článku 15 ods. 2 nariadenia č. 17 a článku 65 ods. 5 Zmluvy o ESUO (Ú. v. ES C 9, 1998, s. 3).